Shqipëria, Italia, Greqia, nënshkruajnë për gazsjellësin
ShBA: Korridori Jugor do të sjellë një burim të ri të furnizimit me gaz në Europë, një qëllim që Uashingtoni e mbështet fuqimisht
Shqipëria, Italia dhe Greqia nënshkruan të enjten në Nju Jork një marrëveshje për ndërtimin e një gazsjellësi, i cili nëse miratohet nga një konsorcium investitorësh, do të lidhë tre vendet, duke sjellë gazin nga fushat Azerbajxhanit për në Perëndim. Marrëveshja për gazsjellësin Trans Adriatik ose TAP, u nënshkrua nga ministri i Jashtëm i Shqipërisë, Edmond Panariti dhe homologët e tij, ministri i Jashtëm italian, Giulio Terzi dhe ai grek, Dimitris Avramopulos. Ministri shqiptar tha se ky është një projekt me interes të madh ekonomik për vendin e tij. Koordinatori i Shteteve të Bashkuara për Çështjet Ndërkombëtare të Energjisë Karlos Paskual duke e përshëndetur marrëveshjen thekson se: "Korridori Jugor do të sjellë një burim të ri të furnizimit me gaz në Europë, një qëllim që Shtetet e Bashkuara e mbështesin fuqimisht". Sipas zyrtarit amerikan, linja e re e furnizimit ka rëndësi për shumicën e vendeve të Europës që të mos varen tek një furnizues i vetëm për energji. Në ceremoninë e nënshkrimit që u zhvillua në misionin e Italisë pranë Kombeve të Bashkuara në Nju Jork, ministrat e jashtëm Panariti, Terzi dhe Avramopoulos e quajtën projektin mjaft të rëndësishëm për ekonomitë e tyre. Dokumenti i nënshkruar është një memorandum mirëkuptimi, i cili shënon hapin e parë në nivel politik, që do të pasohej nga analizat teknike për krijimin e kornizës së infrastrukturës së re. Gazsjellësi Trans Adriatik është njëri ndër disa projektet konkurruese për sjelljen e gazit nga fusha Shah Deniz e Azerbajxhanit drejt Evropës, gjë që synon të ulë varësinë nga furnizuesit e tanishëm, duke përfshirë Rusinë. Me nënshkrimin e memorandumit tre vendet i japin mbështetje të plotë politike projektit dhe kjo shton mundësitë që ai të dalë fitues. Projekti tjetër është Nabucco West, i cili parashikon kalimin e gazit nga Turqia me destinacion përfundimtar Austrinë. Ministri i jashtëm italian Giulio Terzi tha se projekti ka rëndësi në pikëpamje të sigurisë energjitike. “”. Ministri i jashtëm grek, Dimitris Avramopulos e shikon projektin me shumë leverdi për lehtësimin e vështirësive ekonomike në vendin e tij. “ Në komentet që bëri për Zërin e Amerikës pas nënshkrimit, ministri i jashtëm shqiptar Edmond Panariti, tha se kalimi i gazjellësit në Shqipëri mund të krijojë shumë vende pune. Ministri i jashtëm i Shqipërisë tha se Gazsjellësi Trans Adriatik ka një numër avantazhesh në krahasim me projektin Nabucco West. Zoti Panariti tha se Zëvendës Ndihmës Sekretari amerikan i Shtetit për diplomacinë energjitike, Amos Hochstein, luajti një rol me rëndësi në arritjen e memorandumit të mirëkuptimit mes tre shteteve. Qeveria e Shqipërisë parashikon që Gazjellësi Trans Adriatik të sjellë në Shqipëri një investim prej 2 miliard eurosh. Konsorciumi për investimin në këtë projekt përfshin kompaninë zvicerave EGL, atë norvegjeze Statoil dhe gjermanen EON Ruhrgas.